CELEX: 62016TN0748
Language: bg
Date: 2016-10-22 00:00:00
Title: Дело T-748/16: Жалба, подадена на 22 октомври 2016 г. — QH/Парламент

23.1.2017   
            
            
               BG
            
            
               Официален вестник на Европейския съюз
            
            
               C 22/38
            
         Жалба, подадена на 22 октомври 2016 г. — QH/Парламент
   (Дело T-748/16)
   (2017/C 022/53)
   Език на производството: английски
   
      Страни
   
   
      Жалбоподател: QH (Синт Питерс–Волюве, Белгия) (представители: N. Lhoëst и S. Michiels, lawyers)
   
      Ответник: Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението от 26 януари 2016 г., с което се отхвърля искането на жалбоподателя за съдействие и, в резултат на това, да отмени решението от 12 юли 2016 г., отхвърлящо жалбата му, и да присъди на жалбоподателя обезщетение за вредите, които той твърди, че е претърпял;
            
         
               —
            
            
               да осъди жалбоподателя да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага пет основания.
   
               1.
            
            
               Първото основание е конфликт на интереси, нарушение на правото на защита, нарушение на принципа на състезателност, нарушение на принципа на равните процесуални възможности и нарушение на член 41, параграф 2 и на член 42 oт Хартата на основните права на Европейския съюз.
            
         
               2.
            
            
               Второто основание е явна грешка в преценката при определянето на разследващ, липса на независимост и безпристрастност на разследващия и нарушение на мандата на разследващия.
            
         
               3.
            
            
               Третото основание е нарушение на задължението за посочване на мотиви за решението за приключване на административно разследване.
            
         
               4.
            
            
               Четвъртото основание е нарушение на правото на добра администрация и на задължението за грижа.
            
         
               5.
            
            
               Петото основание е явна грешка в преценката на основанията за морален тормоз.